ก่อนหน้านี้ดิฉันโดนหมากัดมาค่ะ และก็ฉีดยาไปแล้วจนครบทุกเข็มแล้ว หลังจากนั้นมา1เดือนกับอีก14วันดิฉันโดนแมวข่วนที่นิ้วเป็นแผลไม่ลึกแต่เลือดออกอย่างนี้ควรไปฉีดยาไหมค่ะ
สวัสดีค่ะ หากได้ฉีดวัคซีนพิษสุนัขบ้าครบตามกำหนดนัดมาแล้วอย่างน้อย 3 เข็มเมื่อ 1 เดือนกับอีก 14 วันดังกล่าว เมื่อโดนแมวข่วนในวันนี้ จนมีเลือดออก แนะนำควรไปฉีดวัคซีนกระตุ้น โดยฉีดเพียง 1 เข็มค่ะ แต่หากเป็นแมวที่เลี้ยงเอง และแมวได้รับฉีดวัคซีนป้องกันพิษสุนัขบ้าทุกปี อาจสังเกตอาการแมวไปก่อนก็ได้ หากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และ ก็จะไม่ติดโรคพิษสุนัขบ้า ดังนั้น จึงไม่จำเป็นต้องไปฉีดวัคซีนกระตุ้นก็ได้นอกจากนี้ อย่าลืมดูแลล้างทำความสะอาดบาดแผลให้สะอาดด้วยค่ะ และล้างแผลด้วยน้ำเกลือทุกวัน ใส่ยาฆ่าเชื้อ เช่น โพวิโดน ไอโอดีน เป็นต้น หลีกเลี่ยงไม่ให้แผลโดนน้ำจนกว่าแผลจะหายค่ะ